7. ΝΟΜΟΘΕΤ. ΔΙΑΤΑΓΜΑ υπ’ αριθ. 566 της 26/30 Μαρτ. 1948 Περί φορολογικών απαλλαγών του Ιδρύματος Εγγύς Ανατολής. Άρθρ.1.-Εις το Αμερικανικόν Ίδρυμα Εγγύς Ανατολής (NEAR EAST FOUNDATION) παρέχονται αι κατωτέρω οριζόμεναι προνομίαι και ατέλειαι δια τα παρ’ αυτού εκ του εξωτερικού εισαγόμενα προϊόντα και είδη, ως και τα περιβλήματα αυτών προς διεξαγωγήν του κοινωφελούς έργου του εν Ελλάδι και δια πάσαν παρ’ αυτού ενεργουμένην πράξιν προς επίτευξιν του σκοπού του. 1.Απαλλάσσεται παντός αμέσου ή εμμέσου φόρου δασμού τέλους, δικαιώματος, κρατήσεως ή εισφοράς εν γένει και πάσης οιασδήποτε επιβαρύνσεως, υφισταμένων ή επιβληθησομένων υπέρ του Δημοσίου, Δήμων και Κοινοτήτων υπέρ τρίτων φυσικών ή νομικών προσώπων δημοσίου ή ιδιωτικού δικαίου και πάσης φύσεως Οργανισμών ή Ιδρυμάτων υφισταμένων ή συσταθησομένων. 2.Απαλλάσσεται παντός δημοτικού φόρου, ως και τέλους ή δικαιώματος επιβαλλομένου υπέρ του Δημοσίου,  Δήμων  και   Κοινοτήτων  και   τρίτων   εν   γένει,    κατά Σελ. 313 Φορολογικές Απαλλαγές 27.Ζ.β.6-7 την εν τω εσωτερικώ μεταφοράν των ως άνω προϊόντων και ειδών. 3.Το Αμερικανικόν Ίδρυμα της Εγγύς Ανατολής απαλλάσσεται των τελών χαρτοσήμου και παντός άλλου τέλους, ενσήμου ή εισφοράς υπέρ οιουδήποτε ειδικού Ταμείου Συντάξεως ή Προνοίας και εν γένει δικαστικού τέλους ή ενσήμου ή παραβόλου οιασδήποτε φύσεως. 4.Οι υπό του Ιδρύματος Εγγύς Ανατολής τυχόν καταβληθέντες μέχρι της δημοσιεύσεως του παρόντος δασμοί, φόροι, τέλη και δικαιώματα δεν αναζητούνται. 5.Τα παντός είδους τροχοφόρα οχήματα, αυτοκίνητα, μοτοσυκλέτται, ποδήλατα κλπ. ατελώς εισαχθέντα ή εισαχθησόμενα υπό του Ιδρύματος Εγγύς Ανατολής, και χρησιμοποιούμενα προς διεξαγωγήν του έργου του, απαλλάσσονται παντός οιουδήποτε φόρου ή τέλους ή φόρου διοδίων, φέρουσι δε ιδίαν αρίθμησιν και ίδια διακριτικά σημεία. 6.Το Αμερικανικόν Ίδρυμα Εγγύς Ανατολής απαλλάσσεται πάσης διατυπώσεως και της εφαρμογής των υφισταμένων ή επιβληθησομένων πάσης φύσεως περιορισμών επί των εισαγωγών, εφ’ όσον δια την πληρωμήν των εισαγομένων ειδών δεν χορηγείται συνάλλαγμα. 7.Το Ίδρυμα υποχρεούται εις την τήρησιν των κατά την εισαγωγήν των ειδών απαιτουμένων τελωνειακών διατυπώσεων, δύναται όμως κατ’ εξαίρεσιν, όπως τύχη, εγκρίσει του Υπουργείου των Οικονομικών, διαφόρων διευκολύνσεων, κατόπιν αιτήσεώς του. 8.Απαγορεύεται η εισαγωγή υπό του Ιδρύματος, ειδών των μονοπωλίων του Ελληνικού Κράτους. Κατ’ εξαίρεσιν δύναται να επιτραπή η εισαγωγή κινίνης ή ετέρων φαρμάκων του Κρατικού Μονοπωλίου κατόπιν αδείας του Υπουργού Υγιεινής. 9.Δια την έγκρισιν της ατελείας των εισαγομένων ειδών ως και δια την διάθεσιν ή χρησιμοποίησιν τούτων, το Αμερικανικόν Ίδρυμα Εγγύς Ανατολής, υπόκειται εις την διαδικασίαν και τας υποχρέωσεις τας καθοριζομένας υπό των κειμένων διατάξεων. Υποχρεούται δε όπως παρέχει πάσαν διευκόλυνσιν και πληροφορίαν εις την αρμοδίαν υπηρεσίαν του Υπουργείου των Οικονομικών δια τον έλεγχον της χρησιμοποιήσεως των ειδών τούτων. Σελ. 314 10.Τα δια λογαριασμόν τρίτων προσώπων ή οργανώσεων κομιζόμενα παρά του Ιδρύματος Εγγύς Ανατολής είδη υπόκεινται εις τας συνήθεις τελωνειακάς διατυπώσεις, μη εφαρμοζομένων επ’ αυτών των ανωτέρω απαλλαγών. Επί των ειδών της περιπτώσεως ταύτης εφαρμόζονται αι εκάστοτε ισχύουσαι διατάξεις των τελωνειακών, δασμολογικών και λοιπών νόμων. Άρθρ.2.-1.Εν περιπτώσει εκποιήσεως των ως ανωτέρω ατελώς εισαγομένων προϊόντων και ειδών, ανακύπτει υποχρέωσις προς καταβολήν των οικείων δασμών και λοιπών φόρων, κατ’ εφαρμογήν των διατάξεων του άρθρ. 5 του υπ’ αριθ. 896/1937 Α.Ν. περί καταργήσεως δασμολογικών απαλλαγών. 2.Εν τοιαύτη περιπτώσει το Αμερικανικόν Ίδρυμα Εγγύς Ανατολής υποχρεούται όπως ειδοποιή σχετικώς την αρμοδίαν υπηρεσίαν του Υπουργείου Οικονομικών παρέχον απάσας τας σχετικάς πληροφορίας και στοιχεία. Άρθρ.3.-1.Τα έπιπλα, σκεύη και λοιπά είδη οικιακής χρήσεως άτινα αποτελούν αντικείμενα της πρώτης εγκαταστάσεως του αλλοδαπού προσωπικού του Αμερικανικού Ιδρύματος Εγγύς Ανατολής ως και τα είδη ατομικής και οικογενειακής χρήσεως του προσωπικού τούτου, τα τρόφιμα μέχρι ποσότητος 50 χιλ/μων κατά μήνα, απαλλάσσονται των εισαγωγικών δασμών και φόρων, ως και των φόρων καταναλώσεως και παντός εν γένει φόρου, τέλους ή δικαιώματος εισπραττομένου κατά την εισαγωγήν υπέρ του Δημοσίου ή τρίτων προσώπων. Η απαλλαγή αύτη παρέχεται, προτάσει του γενικού Διευθυντού του Ιδρύματος, κατόπιν εγκρίσεως της Διευθύνσεως Τελωνείων του Υπουργείου Οικονομικών. Άρθρ.4.-Από της ισχύος του παρόντος νόμου, δεν έχει εφαρμογήν η διάταξις του άρθρ. 9 του Νόμ. 5430/32 η διατηρηθείσα εν ισχύϊ δια του άρθρ. 1 παρ. 2 εδάφ. 21 του υπ’ αριθ. 896/1937 Α. Νόμου και αφορώσα τας εις το Ίδρυμα Εγγύς Ανατολής παρεχομένας απαλλαγάς. Άρθρ.5.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. 27.Ζ.β.7 Φορολογικές Απαλλαγές